Koniin itu apa sih? Jelaskan dalam bahasa jawa ya

Koniin ya iku sajinis alkaloid kang asalé saka tuwuhan Poison Hemlock (Conium maculatum) lan asifat racun  Saliyané koniin, ana senyawa alkaloid racun γ-coniceine ing tuwuhan mau, maung baé koniin tikel 8 luwih ngandhut racun tinimbang γ-coniceine. Profil alkaloid ing C. maculatum bisa owah manut saka variasi intensitas cahya lan kalembapan.> Koniin ndominasi nalika mangsa katiga kang garing lan akèh cahyane, déné nalika mangsa rendheng, kadhar koniin lan γ-coniceine kandungane memper. Kandungan kang paling dhuwur racaké tinemu ing woh-wohan kang mateng. Efek racune bakal katon nalika tandurane utawa wijine wis kaluluh. Tandha-tandha keracunane padha karo kabèh kéwan lan ngemot palemahan otot, kurange koordinasai, obah, gedhening pupil, lan produksi saliva kanthi kaluwihan. Ing konsentasi kang bisa gawé pati, koniin bisa nglumpuhake otot pernapasan. Koniin bisa kaakumulasi ing dhaging lan susu saka kéwan kang ngonsumsi C. maculatum saéngga manungsa kang ngonsumsi bisa kena racun kang bisa ndadèkaké gagal ginjel.